# Csongrád Város Polgármesterétől M

Száma: .Fjl/105-9/2022

Előadó: Bartáné Kocsis Andrea

## E L Ő T E R J E S Z T É S

**Csongrád Város Önkormányzata Képviselő-testületének**

**2022.04.08-én tartandó rendkívüli testületi ülésére**

*Tárgy: „****Csongrád Öregszőlők útjának felújítása*” kivitelezés többlet forrásigény biztosítása**

**Tisztelt Képviselő-testület!**

Képviselő testület a 8/2021 (I.28.) számú önkormányzati határozatában döntött az Öregszőlők útjának felújítására vonatkozó feltételes közbeszerzési eljárás lefolytatásáról, majd a 72/2021 (VI.23.) számú önkormányzati határozatában a felújításhoz kapcsolódó pályázat benyújtását is támogatta.

A két korábbi döntés értelmében a közbeszerzési eljárás lefolytatásra került, illetve a támogatási kérelem benyújtása 2021.06.30-án megtörtént.

2022. január 4-én a projekt pozitív elbírálásban részesült, melynek értelmében a korábban lefolytatott közbeszerzési eljárás során kiválasztásra került kivitelező (ÚT-ÉP-KER 97 Kft.**)** szerződése hatályba lépett és lehetővé tette a döntést követően a munkák azonnali megkezdését. A kivitelező a munkákat soron kívül a munkaterület átadást (2022.01.20.) követően azonnal megkezdte.

2022. 03. 21. napjáig a kivitelezés zavartalanul folyt, az építési munka az aszfaltozáshoz előkészítésre került.

2022.03.28-án a kivitelező vis maior állapotot jelentett be melyben jelezte, hogy a pályázat költségvetésében szereplő anyagárak már nem kigazdálkodhatóak ezért egyeztető tárgyalás megtartását indítványozta. Az egyeztetésre 2022.04.05-én került sor, melyről jegyzőkönyv készült, ami jelen előterjesztés mellékletét képezi.

A csatolt jegyzőkönyvben rögzítettek alapján bruttó 19 968 267 Ft többlet forrásigény szükséges a kivitelezés folytatása és befejezése érdekében.

A fentiek ismertében kérem az előterjesztés megvitatását, és a határozati javaslat elfogadását.

## HATÁROZATI JAVASLAT

A Képviselő-testület megtárgyalta a „***Csongrád Öregszőlők útjának felújítása*” kivitelezés többlet forrásigény biztosítása**” tárgyú előterjesztéstés az alábbi határozatot hozza:

1. Csongrád Városi Önkormányzat támogatja az Öregszőlők útjának felújítása iránti többlet forrásigény biztosítását és kéri a Gazdálkodási Irodát, hogy a 2021 évi maradvány terhére biztosítsa a szükséges forrást.
2. Csongrád Városi Önkormányzat kéri, hogy a pályázat kifizetési kérelme haladéktalanul kerüljön benyújtásra a támogatási összeg kiutalása érdekében.

Határidő: azonnal

Felelős: Bedő Tamás polgármester

Erről értesítést kapnak:

* Képviselő-testületi tagok
* Fejlesztési és Üzemeltetési Iroda
* Gazdálkodási Iroda
* ÚT-ÉP-KER 97 Kft. 1077 Budapest, Izabella u. 27/A. fszt. 3.

Csongrád, 2022. április 5.

Bedő Tamás

polgármester